પૂજ્ય ગુરૂદેવશ્રી કહેતા હતા કે “આ માનસ્તંભ એટલે કે કોઈ કીર્તિસ્તંભ નથી પરંતું ભગવાનના સમવસરણના ચારે દરવાજામાં જે માનસ્તંભો હોય છે તેનું આ પ્રતીક છે. આ ભવ્ય સ્તંભને જોઈને માનીનાં માન ગળી જાય છે, તેથી તેને માનસ્તંભ કહેવાય છે.” તદુપરાંત તેઓશ્રી ફરમાવતા કે આને ધર્મધ્વજ, ધર્મવૈભવ અથવા ધર્મસ્તંભ પણ કહે છે. દૂરથી જાણે કે ભક્તોને આહ્વાન કરતો હોય કે “આવો..આવો..હે ભગતજનો ! ભવકલાંતના વિશ્રામનું આ અતુલધામ છે.”